Virallinen lehti nro C 135 , 14/05/1999 s. 0054



KIRJALLINEN KYSYMYS E-2595/98 esittäjä(t): Konstantinos Hatzidakis (PPE) komissiolle (1. syyskuuta 1998) Aihe: Helteen maataloudelle aiheuttama tuho Kreetalla Heinäkuun alussa Kreetaa koetteli ennennäkemätön helle (lämpötila nousi yli 40 asteeseen), joka aiheutti hyvin suuria vahinkoja viiniviljelylle (erityisesti Iraklionin läänissä) ja myös karjataloudelle. Hyvin suuri ala viinirypäleviljelmiä ja satoja hehtaareita sultanarusinaviljelmiä tuhoutui. Mitä tulee karjatalouteen, helteestä kärsivät erityisesti siipikarja- ja sikatalous sekä muut kotieläimet ja mehiläistenhoito. Voisiko komissio nämä tosiasiat huomioon ottaen kertoa minulle, katsooko se, että on olemassa jotakin mahdollisuuksia Kreetan vahinkoa kärsineiden tuottajien tukemiseen? Komission jäsenen Franz Fischlerinkomission puolesta antama yhteinen vastaus kirjallisiin kysymyksiinE-2416/98 ja E-2595/98 (8. lokakuuta 1998) Hedelmä- ja vihannesalalla voidaan tuottajaorganisaatioiden kohdalla soveltaa neuvoston asetuksen (EY) 2200/96 soveltamista koskevista yksityiskohtaisista säännöistä toimintaohjelmien, toimintarahastojen ja yhteisön taloudellisen tuen osalta 3 päivänä maaliskuuta 1997 annettua komission asetusta (EY) 411/97(1), jonka 2 artiklan 5 kohdan 2 alakohdan nojalla on mahdollista luonnononnettomuuden sattuessa laskea toimintarahastoon maksettavan yhteisön taloudellisen tuen määrä soveltamalla kaupan pidetyn tuotannon teoreettista arvoa, joka määritellään edeltävien kolmen vuoden keskituotannon mukaan. Samankaltainen säännös on sisällytetty esihyväksyttyjä tuottajaryhmittymiä koskevaan tukijärjestelmään (komission asetus (EY) 20/98(2), annettu 7 päivänä tammikuuta 1998, neuvoston asetuksen (EY) 2200/96 soveltamista koskevista yksityiskohtaisista säännöistä esihyväksytyille tuottajaryhmittymille myönnettävien tukien osalta) komission ehdotuksessa asetukseksi mainitun asetuksen (EY) 20/98 muuttamisesta. Jäsenvaltiolle tarjoutuu nykyisen yhteisön lainsäädännön mukaisesti kaksi mahdollisuutta toteuttaa ohjelma viininviljelijöiden auttamiseksi istuttamaan uudelleen kuivuuden ja helteen vahingoittamia viininviljelyaloja. Ensinnäkin tulevat kyseeseen viininviljelyalojen istuttamista koskevat kansalliset tuet, joiden perusteista säädetään neuvoston asetuksen (ETY) 822/87 14 artiklan mukaisesti käytettävistä perusteista viininviljelmäalojen istuttamista koskevien kansallisten tukien osalta 11 päivänä syyskuuta 1989 annetussa komission asetuksessa (ETY) 2741/89(3) (näistä tuista on ilmoitettava etukäteen komissiolle Euroopan yhteisön perustamissopimuksen 93 artiklan 3 kohdan nojalla). Toisena mahdollisuutena helteen tuhoaman kasvuston osalta on tuotantomahdollisuuksien palauttaminen Euroopan maatalouden ohjaus- ja tukirahaston (EMOTR) ohjausosastosta osittain rahoitetulla uudelleenistuttamisen investointituella, jonka on noudatettava Kreikalle nykyisellä ohjelmakaudella (1994-1999) osoitettua rahoitustukea ja seurattava tältä osin yhteisön tukikehyksen tavoitteen 1 mukaista menettelyä. Näiden tukien myöntämisen on kuitenkin perustuttava kyseisistä yhteisön tukikehykseen (YTK) sisältyvistä toimista erityisesti annettuihin säädöksiin, kuten maatalouden rakenteiden tehokkuuden parantamisesta maatiloihin kohdistuvien fyysisten investointien osalta 20 päivänä toukokuuta 1997 annettuun neuvoston asetukseen (EY) 950/97(4), tai viinikirvan torjumiseen Kreetalla tähtäävään erityistoimeen; molemmat esimerkit kuuluvat maatalousalan toimenpideohjelmaan YTK:n kansallisessa osassa. Jos karja (siipikarja, jalostussiat ym.) tai esim. mehiläisparvet kärsivät vahinkoja, kansallisten tukien myöntäminen on samalla tavoin mahdollista kotieläintuotannon alalla, kuitenkin yhteisön valtiontuille asettamissa rajoissa ja edellyttäen, että näistä tuista ilmoitetaan komissiolle Euroopan yhteisön perustamissopimuksen 93 artiklan 3 kohdan mukaisesti. Euroopan maatalouden ohjaus- ja tukirahaston (EMOTR) ohjausosastosta osittain rahoitettu rakenteellinen tuki on myös mahdollinen edellä esitetyssä tilanteessa, esimerkiksi luonnononnettomuuksien lamauttamien tuotantomahdollisuuksien palauttamista koskevan, mainittuun toimenpideohjelmaan sisältyvän toimenpiteen piirissä edellyttäen tietenkin, että myös tästä tuesta annetaan perustamissopimuksen 93 artiklan 3 kohdan mukainen ilmoitus, ja että tuki sijoittuu maatalousalan toimenpideohjelmassa kyseiselle toimenpiteelle varattujen määrärahojen puitteisiin. Sekä viinin- että kotieläintuotannon kohdalla on komissiolle toimitettava täydelliset ja perustellut asiakirjat, joista käy ilmi vahinkojen laajuus. (1) EYVL L 62, 4.3.1997. (2) EYVL L 4, 8.1.1998. (3) EYVL L 264, 12.9.1989. (4) EYVL L 142, 2.6.1997.